

**P R O T O K O L L**

**Vedtak i ekstraordinære LK-møter i koronaperiode nr. 13, 14, og 15-2020, 19/20 sesongen  
  
 Norges Skiforbund Langrenn**

**Dato/tidspunkt:** Onsdag 8. april 2020 kl. 1100-1200 - LK-møte nr. 13-19/20

Tirsdag 28. april 2020 kl. 1930-2100 - LK-møte nr. 14-19/20

Torsdag 14. mai 2020 kl. 1900-2130 - LK-møte nr. 15-19/20

**Sted:** Teams

**Langrennskomiteen:** Torbjørn Skogstad (leder), Kari Mørktvedt Sylten (nestleder)  
Sindre Bergan, Per Morten Nyeng, Bjørg Sissel Kvannli,   
Marthe Kobbersletten Jensen

**Administrasjonen:** Espen Bjervig, Ulf Morten Aune, Pål Rise, Gro Eide (referent)

|  |  |
| --- | --- |
| **Saksnr.** | **Sak** |
| **LK-møte nr. 13 -19/20** | **Laguttak sesongen 2020/2021**  Langrennssjef Espen Bjervig innledet og la frem følgende innstilling til landslagslaguttak for sesongen 2020/2021: 22 løpere på elitelag, 12 løpere på rekruttlag og 11 løpere på juniorlag.  Administrasjonens innstilling paralag: 5 løpere på para elite og 3 løpere på para rekrutt.  *LKs vedtak: Langrennskomiteen besluttet laguttak i tråd med administrasjonenens innstilling.* |
| **LK-møte nr 13 - 19/20** | **Fluorprøver**  Pål Rise, leder for utdanning og administrasjon innledet. Grunnet koronasituasjonen er økonomien i langrenn og Skiforbundet under stort press. Administrasjonen foreslår at fluorprøver tatt i vinter ikke sendes til Tyskland for analyse grunnet konstnadsfokus. Vi kan  spare en del kostnader ved å ikke gjennomføre analysen, som ikke har hovedfokus nå.  *LKs vedtak: Langrennskomiteen besluttet at fluorprøver tatt vinteren 2019/2020 ikke analyseres av kostnadsårsaker og prøvene makuleres av hensyn til personvernreglementet GDPR.* |
| **LK-møte nr 13 - 19/20** | **Regionlag**  Langrennssjef Espen Bjervig innledet. Regionlagene har mistet sin hovedsponsor og er i stort behov for finansiering. Administrasjonen foreslår å budsjettere med 1 million kroner til regionlag i 2020 for å bidra til å ivareta aktivitet og trenerressurser.  *LKs vedtak: Langrennskomiteen besluttet å budsjettere med 1 million kroner til regionlag i 2020.* |
| **LK-møte nr. 14 -19/20** | **TV-sendte rulleskirenn**  Langrennssjef Espen Bjervig innledet. Deltagelse i TV-sendte rulleskirenn i sommerhalvåret er av stor betydning for aktivitet og opprettholdelse av markedsverdi og synlighet, og må sikres fremover. Administrasjon foreslår derfor at deltagelse i TV-sendte rulleskirenn blir en del av utøvertalen.  *LKs vedtak:*  *Langrennskomiteen vedtok å innarbeide deltagelse i TV-sendte rulleskirenn i utøveravtaler som en forpliktelse.* |
| **LK-møte nr. 15 -19/20** | **Agenda vårmøte langrenn juni 2020**  Pål Rise, leder for utdanning og administrasjon innledet. Administrasjonen foreslår følgende agenda på digitalt vårmåte langrenn 3. juni 2020 kl 1600-2000:   1. Innledning v/ Torbjørn Skogstad 2. Rapport fra langrennsadministrasjonen v/ Espen Bjervig og Pål Rise 3. Rapport fra FIS-møter, Vegard Ulvang og Erik Røste 4. Terminliste / sesonginformasjoner v/ Asgeir Moberg 5. Utdanningstiltak/rekruttering og aktivitet v/ Per Elias Kalfoss og Brit Baldishol 6. Årsmøte Langrennsportens venner v/ Per Nymoen 7. Eventuelt/Innkomne saker   *LKs vedtak:*  *Langrennskomiteen vedtok administrasjonens innstilling til agenda vårmøte 2020.* |